3.pielikums
Uzaicinājumam uz apspriedi 

ar piegādātājiem Nr. DVP 2024/177-AP

Tehniskā specifikācija 

“Ēkas  jumta  seguma  nomaiņa un pagalma teritorijas sakārtošana, Mihoelsa  ielā 58, Daugavpilī” 
Būvdarbu veikšana:
1. Objekts: 
Adrese – Mihoelsa iela 58, Daugavpils. 

Būvniecības veids – vienkāršota  atjaunošana.
Būves grupa – 2.grupa.
Būvniecības lietas numurs BIS-BL-759584-17064.
2. Iepirkuma priekšmets:
Ēkas  jumta seguma nomaiņa un pagalma teritorijas sakārtošana  Mihoelsa  ielā 58, Daugavpilī, atbilstoši  paskaidrojuma rakstam.
3. Objekta tehniskās specifikācijas neatņemamas sastāvdaļas:

Paskaidrojuma raksta “Paskaidrojuma raksta sagatavošana un autoruzraudzība  ēkas  jumta seguma nomaiņai un pagalma teritorijas sakārtošanai  Mihoelsa ielā 58, Daugavpilī”  dokumentācija.
4. Darbu uzdevums un apjomi:
4.1. Būvdarbi jāveic saskaņā ar SIA "Millar" izstrādāto un Daugavpils pašvaldības centrālās pārvaldes  Pilsētplānošanas un būvniecības departamenta Būvvaldē akceptēto paskaidrojuma rakstu   “Paskaidrojuma raksta sagatavošana un autoruzraudzība  ēkas  jumta seguma nomaiņai un pagalma teritorijas sakārtošanai,  Mihoelsa ielā 58, Daugavpilī”.
4.2. Pirms piedāvājuma iesniegšanas Pretendents var iepazīties ar Objektu dabā un pārbaudīt visu esošās dokumentācijas pareizību un apzināties darba apjomus un darba apstākļus, pēc kā Izpildītājs uzņemas atbildību par šiem risinājumiem, to izmantošanu būvniecībā, Objekta nodošanā un garantijas periodā.
4.3. Pretendentam jāizstrādā lokālās tāmes atbilstoši  Paskaidrojuma rakstam/Būvdarbu apjomiem: 

4.3.1. Būvdarbu tāmes jāizstrādā atbilstoši Ministru kabineta 03.05.2017.  Nr. 239 Noteikumi par Latvijas būvnormatīvu LBN 501-17 "Būvizmaksu noteikšanas kārtība", būvdarbu veidi un apjomi jāpieņem atbilstoši būvdarbu apjomu sarakstam, kā arī jāiekļauj visi tie darbi, materiāli un mehānismi, kas nepieciešami, lai izpildītu noteikto darbu pilnā apmērā un labā kvalitātē, ja arī tas nav īpaši izdalīts, jāievērtē visi projekta realizācijai nepieciešamie resursi, ieskaitot ar būvdarbu sagatavošanas pasākumiem, būvdarbu veikšanas atļauju saņemšanu, būvobjekta uzturēšanas izdevumiem, darba aizsardzību, kā arī ar objekta nodošanu ekspluatācijā saistītās izmaksas;

4.3.2. pēc Piedāvājuma iesniegšanas Pretendents nevarēs atsaukties uz nepilnīgi veiktiem aprēķiniem tāmēs, Būvprojektā iztrūkstošām Objektā paredzēto elementu nepieciešamajām sastāvdaļām, t.sk. nepilnīgi izstrādātiem vai iztrūkstošiem tehniskajiem risinājumu rasējumiem un atsevišķu specifikāciju elementiem, uz kļūdainām materiālu apjomu aplēsēm projekta dokumentācijas specifikācijās, grafiskajos materiālos un tāmēs, uz tāmēs neietvertiem elementiem, kuri izriet no būvniecības elementu montāžas tehnoloģijām un ar to izpildi saistītajiem pasākumiem, kā arī pamatojoties uz jebkuriem citiem apstākļiem, ar kuriem profesionāli jārēķinās Pretendentam, izpildot darbus.
4.4. Līguma noslēgšanas gadījumā Pretendentam pirms būvdarbu uzsākšanas jāizstrādā darbu veikšanas projektus katram būvdarbu veidam, atbilstoši projekta risinājumiem: 
4.4.1. Darbu veikšanas projektus jāizstrādā atbilstoši Ministru kabineta 02.09.2014. noteikumu Nr.529 „Ēku būvnoteikumi” prasībām. Darbu veikšanas projektus jāsaskaņo ar Pasūtītāju, autoruzraugu, būvuzraugu, ēkas lietotāju un ar trešajām personām, kuru tiesības tiek skartas; 

4.4.2. darbu veikšanas projektā jāiekļauj Būvdarbu izpildes kalendārais grafiks, norādot katra būvprojektā iekļautā darba sākuma un beigu termiņu, kā arī jānorāda būvniecības darbos iesaistīto speciālistu (darbinieku) skaits un citas sadaļas atbilstoši Ēku būvnoteikumu prasībām.
4.5. Plānojot darbus, ņemt vērā, ka Būvdarbu veikšanai nepieciešamais aprīkojums, t.sk. pagaidu ēkas, materiālu krautnes un būvgružu konteineri izvietojami zemes gabalā, to izvietojumu saskaņojot ar Pasūtītāju un ar trešajām personām, kuru tiesības tiek skartas.
5. Prasības materiāliem, izstrādājumiem un aprīkojumam, darba kvalitātei – atbilstoši LR spēkā esošajiem standartiem:
5.1. Objekta izbūvē pielietot tikai tos materiālus, konstrukcijas un iekārtas, kas noteikti projekta tehniskajā dokumentācijā un atbilst tās prasībām, kā arī normatīvo aktu prasībām. Ja Pretendents Objekta izbūvē paredz citu būvizstrādājumu un iekārtu izmantošanu, nekā norādīts būvprojekta tehniskajā dokumentācijā, pielietojamos materiālus Izpildītājs iepriekš saskaņo ar Pasūtītāju, būvuzraugu un autoruzraugu. 

5.2. Pretendentam ievērot būvmateriālu un iekārtu ražotāju noteiktos standartus un instrukcijas.

5.3. Darbu kvalitātes prasības – saskaņā ar projekta risinājumiem un normatīvo aktu prasībām, būvizstrādājumu ražotāja noteiktajiem standartiem un instrukcijām. 
5.4. Tāmē jāparedz visas nepieciešamās iekārtu un konstrukciju pārbaudes, pirms apdares darbu uzsākšanas, lai apliecinātu to izbūves kvalitāti atbilstoši normatīvo aktu prasībām, ražotāja (piegādātāja) norādījumiem un gatavību ekspluatācijai. 

6. Īpašas prasības:
6.1. Plānotais būvniecības termiņš – līdz 120 (viens simts divdesmit) dienas no būvvaldes  atzīmes saņemšanas par būvdarbu uzsākšanas  nosacījumu izpildi.
6.2. Pretendentam būvdarbi jāuzsāk ne vēlāk kā 10 (desmit) dienu laikā no atzīmes izdarīšanas būvatļaujā par būvdarbu uzsākšanai nepieciešamo nosacījumu izpildi.
6.3. Pirms uzsākt darbus, Izpildītājam ir jāparaksta  “Būves vietas nodošanas – pieņemšanas akts būvdarbiem”.

6.4. Pretendentam jāparedz izpildīto būvniecības darbu garantijas saistības ne mazāk kā trīs gadus (36 mēneši) no dienas, kad institūcija, kura pilda būvvaldes funkcijas, izdarījusi būvniecības informācijas sistēmā atzīmi par būvdarbu pabeigšanu.  
6.5. Pirms darbu uzsākšanas, Pretendenta pienākums ir nodrošināt komunālo pakalpojumu skaitītāju uzstādīšanu. Pretendentam jāveic komunālo skaitītāju rādītāju uzskaite un regulāri jāapmaksā ikmēneša komunālo pakalpojumu izmaksas (elektroenerģija, apkure, ūdens un kanalizācija), atbilstoši Pasūtītāja piestādītajiem rēķiniem.

6.6. Būvdarbu rezultātā objektam nodarītos bojājumus Pretendentam jānovērš par saviem līdzekļiem.

6.7. Pretendenta pienākums, veicot būvdarbus, veikt pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai.

6.8. Pretendentam jāuztur kārtība un tīrība Objektam pieguļošo ielu teritorijās, telpās, kāpņu telpās, veicot ar putekļiem saistītus darbus nesabojāt, un nepiegružot ēkas telpas, nodrošināt darba aizsardzības noteikumu ievērošanu būvobjektā atbilstoši Latvijas likumdošanai.

6.9. Būvdarbu laikā Pretendentam nepieļaut jebkādus nekustamā īpašuma bojājumus. Gadījumos, kad būvdarbu veikšanas laikā objektam ir nodarīti bojājumi, Pretendentam tie jānovērš par saviem līdzekļiem.

6.10. Katras darba dienas beigās objekts ir atstājams tādā stāvoklī, lai netiktu apdraudēta trešo personu drošība un īpašums.

6.11. Par starpgadījumiem remontdarbu laikā Pretendentam nekavējoties jāinformē Būvuzraugs un Pasūtītājs.

6.12. Pretendents pats ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkuru neprecizitāti Pretendents labo uz sava rēķina.
6.13. Ēkas ekspluatācija netiek pārtraukta uz darbu veikšanas laiku, droša piekļūšana un iekļūšana ēkā tās lietotājiem. 
7.ZPI  prasības  un  kritēriji  būvdarbiem:
7.1.   C1 - Būvgružu  (tai skaitā demontēšanas) šķirošana un nodošana speciālos poligonos:
vismaz 70 % (pēc masas) no būvgružiem, kas nav bīstami,  un ēku nojaukšanas atkritumiem, kas būvlaukumā būs radušies būvniecības laikā (izņemot dabiskos materiālus), tiks sagatavoti atkal izmantošanai, pārstrādei un citu materiālu atgūšanas veidiem, t.sk.

1 -   kokmateriāli, stikla, metāla, ķieģeļu, akmens, keramikas un betona materiāli, ko atgūst no ēkas galvenajām konstrukcijām;

2 -  izbūves elementi un nenesošie elementi, tostarp durvis un to rāmji, grīdas segums, griestu plātnes, ģipša paneļi, plastmasas profili, izolācijas materiāli, logu rāmji, logu stikls, ķieģeļi, betona bloki un gatavelementi, tērauda stiegras.
7.2.   C2 - Likumīgas izcelsmes kokmateriāli:
visiem kokmateriāliem vai koka izstrādājumiem, ko piegādā saskaņā ar līgumu, jābūt likumīgi iegūtiem atbilstīgi Eiropas Parlamenta un Padomes 2010.gada 20.oktobra Regulai (ES) Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (Regula (ES) Nr. 995/2010).
 7.3.   C3 - Objekta atkritumu apsaimniekošana:
atkritumi, kas rodas būvdarbos un atjaunošanas darbos, izņemot nojaukšanas atkritumus, nepārsniedz 11 t  un 100 m2 no biroja iekštelpu bruto platības.
8. Darbu pārbaudes un pieņemšanas noteikumi 

8.1. Darbu būvuzraudzību – darbu pārbaudi un pieņemšanu, veic Pasūtītāja nozīmēts pārstāvis – Būvuzraugs. Pasūtītāja nozīmētajam Būvuzraugam ir tiesības veikt būvobjekta regulāru pārbaudi, izpildīto darbu pieņemšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, būvdarbu apjomu sertifikātos, veikt fotofiksāciju).

8.2. Būvdarbu izpildes laikā Pretendents ik mēnesi veic izpildīto būvdarbu apjomu uzskaiti.

8.3. Pabeidzot būvniecību:

8.3.1. Pretendents sagatavo un iesniedz Pasūtītājam visu izpilddokumentāciju, t.sk. visu ekspluatācijas un apkalpošanas rokasgrāmatas 3 (trīs) eksemplāros;

8.3.2. Pretendents saņem visu nepieciešamo institūciju atzinumus, t.sk. sagatavo visus nepieciešamos dokumentus atzīmes par būvdarbu pabeigšanai saņemšanai atbilstoši normatīvo aktu prasībām.
8.4. Pretendentam ir jāveic Pasūtītāja pārstāvja nozīmēta tehniskā personāla apmācība un instruktāža, iepazīstināšana ar ekspluatācijas instrukcijām.

8.5.  Galīgā darbu pieņemšana noformējama pēc visu līgumā paredzēto darbu izpildes un izpilddokumentācijas iesniegšanas Pasūtītājam. Objekts kopumā no Pretendenta ir pieņemts no dienas, kad būvniecības informācijas sistēmā izdarīta atzīme par būvdarbu pabeigšanu.   
9. Pielikumi:
9.1. Paskaidrojuma raksta “Paskaidrojuma raksta sagatavošana un autoruzraudzība  ēkas  jumta seguma nomaiņai un pagalma teritorijas sakārtošanai,  Mihoelsa ielā 58, Daugavpilī”  pielikumi  (EIS  pie iepirkuma dokumentācijas).
Sagatavoja:
Daugavpils pašvaldības centrālās pārvaldes 

Īpašuma pārvaldīšanas departamenta  

Nekustamā īpašuma būvniecības procesa vadīšanas, uzturēšanas un pārvaldīšanas nodaļas 

būvuzraugs N. Šapkova

Tehniskās specifikācijas pēdējais aktualizācijas datums: 05.11.2024.

